Imtella' Settembru 8, 2021 Rapport: Ruth Castillo Il-Kamra tal-Kummerċ qed tipproponi li titwaqqaf entità waħda li tkun responsabbli mid-due diligence tal-entitajiet u individwi barranin li jinvestu u jiftħu kont Malta. Dan bil-għan li tiġi indirizzata l-problema ta' nuqqas ta' ħaddiema fis-settur finanzjarju, u biex jonqos ir-riskju li xi ħadd jaħrab mix-xibka bil-konsegwenza li jagħmel ħsara lil Malta. Fl-aħħar snin intensifikat il-ġlieda kontra r-reati finanzjarji – bil-kumpaniji f'dan il-qasam qed isibu nuqqas kbir ta' uffiċjali li jagħmlu xogħol relatat mal-ħasil ta' flus u anke 'analisti tad-data'. Fost l-isfidi għas-settur finanzjarju f'Malta, in-nuqqas ta' ħaddiema lokali kwalifikati bil-konsegwenza li qed ikollu jirrikorri għall-ħaddiema barranin, inkluż minn barra l-Ewropa. Iċ-chairperson tat-Taqsima tas-Servizzi Finanzjarji fi ħdan il-Kamra tal-Kummerċ, William Spiteri Bailey, qal lil TVM li din il-problema bdiet ftit tas-snin ilu u marret għall-agħar matul il-pandemija tal-Covid. "Fl-aħħar żmien kompliet tiżdied anke minħabba li komplew jiżdiedu r-requirements li l-financial services operators iridu jagħmlu anke minħabba due diligence iżjed b'saħħtu jridu jagħmlu minħabba ċertu regolamenti oħrajn li jridu jagħmlu allura kompliet tiżdied din il-problema." Is-Sur Spiteri Bailey qal li x-xogħol ta' analiżi u evalwazzjoni dwar persuni u entitajiet barranin li jiġu biex jiftħu kont jew negozju f'Malta qed jiġi ripetut minn ħaddiema differenti fis-settur finanzjarju. Għalhekk il-Kamra tal-Kummerċ qed tipproponi li dan ix-xogħol jibda jsir minn entità waħda li jkollha r-riżorsi kollha li tagħtiha l-liġi bħalma diġà jseħħ f'pajjiżi barranin. "Din l-entità ngħidu aħna għandu jkollha l-intelligence kollha, l-informazzjoni kollha, id-data kollha, l-access mal-pulizija, mal-FIAU, mal-MBR, mal-MFSA, mal-interpol jiġifieri dak kollu possibbli li tista' ġġib fuq dik il-persuna jew l-entità li tidħol tagħmel id-due diligence tagħha u tagħti l-green light jew ir-red light lil dik il-persuna jew enitità li tkun dieħla Malta." Ħafna mill-opportunitajiet għall-istudenti li jridu jidħlu fis-settur tas-servizzi finanzjarji illum il-ġurnata ġew estiżi f'oqsma oħra bħall-informatika. Id-Direttur tal-Istitut tal-ICT fl-MCAST, Conrad Vassallo spjega kif wieħed mill-korsijiet offruti jwaħħad il-programming u l-accounts. "Illum il-ġurnata qed nitkellmu fuq dataanalytics fejn għandek big data – data science. Business analytics hija area li hija rikjesta ħafna mill-kumpaniji speċjalment audit firms u kumpaniji diversi fejn nixtiequ lijkun hemm iktar konkorenza għal dan il-kors għax il-kumpaniji qed jistaqsuħafna għalih." Rowena Chappell kienet waħda mill-ewwel studenti li gradwaw minn dan il-kors. "Qed imiss ħafnasetturi differenti pereżempju jien għamilt kemm networking, programming, dħaltanke n-naħa tal-business jiġifieri qed tmiss ħafna aspetti li fir-realtà setmiss fid-dinja tax-xogħol." TVM hu infurmat li fl-isfond tal-ġlieda kontra r-reati finanzjarji u l-iskrutinju akbar fuq il-kumpaniji u l-istituzzjonijiet finanzjarji, il-kumpaniji f'dan il-qasam qed isibu nuqqas kbir ta' uffiċjali li jagħmlu xogħol relatat mal-ħasil ta' flus u anke 'analisti tad-data'.